《露华 白莲、秋海棠同置小瓶，词以写之》
清代·戴延介

凌波香远。伴袅娜秋容，小住深院。瘦影亭亭，不怕泪珠红溅。

素姿摇曳湖烟，未识玉阶幽怨。屏山曲，微波欲托，几时肠断。

胆瓶注水清浅。看月晓风残，啼妆犹泫。胜似泽陂墙角，开谢谁管。

晕就几簇檀心，点上粉衣零乱。宵漏永、银灯照来一剪。

作者简介：戴延介字受滋，号竹友，安徽休宁籍， 寄居吴门（今江苏苏州）。官卮部郎中。写兰竹，神韵超逸，书学黄坚，以意趣胜。著《银藤花馆词》。